"SETSWANA PUO YA GAE R-3 MOPHATO 3 SETSWANA PUO YA GAE DITLHOKEGO TSA KGWEDITHARO KGWEDITHARO 2 PUISO LE MEDUMOPUO NAKO E E TSHITSINTSWENG Bonnye jwa nako: Diura di le 4 le metsotso e le 30 mo bekeng Bogolo jwa nako: Diura di le 5 mo bekeng DITENG/DIKGOPOLO/DIKGONO Ditirwana tsa modumopuo di dirwa gararo ka beke mo metsotsong e le 15: Itsise ditumanosi tse di pataganeng tse dišwa mme o kaele barutwana go lemoga gore modumo o o rileng o ka emelwa ke ditlhaka tse di kopaneng tse di farologaneng. Netefatsa gore barutwana ba tlhaloganya lefoko le ba le dumisang e bile ba kgona go bopa polelo ka lona ka nepo. Dirisa medumo go aga/bopa lenaneo la mopeleto. • Lemoga gore medumo mengwe e ka emelwa ke tlhopho ya mepeleto e e farologaneng, sekao: podi le pula • Lemoga gore medumo e e dumisiwang mmogo e bopiwa jang, sk. tl; tlh, ph • Lemoga gore mopeleto o o tshwanang o ka emela modumo o o farologaneng: sk. noka [noka e a tshologa]; [Mme o tshwerwe ke noka] • Dirisa mafoko a a kapodisiwang/dumisiwang ka go tshwana mo dipolelong tse di kwadilweng mme a na le bokao jo bo farologaneng (makwalotshwano) sekao: Nama mo go: Mme o ja nama / Nama maoto • Bopa mafoko o dirise dikgono tsa medumopuo tse o di rutilweng monongwaga • Peleta mafoko ka nepo o dirise kitso ya medumopuo mo ditekong tse di sa tlhomamang, mo piletsong le mo ditirong tsotlhe tse di kwalwang Ditirwana tsa go buisa tsa letsatsi le letsatsi: Puisokaelo ka ditlhopo (ditlhopha di le pedi ka letsatsi) le dipaka di le 2-3 tsa puisokaelo mo bekeng Puisokopanelo Dithuto tsa barutwana botlhe di dirwa ga 2 - 3 ka beke, metsotso e le 15 go dirisiwa bonnye setlhangwa se le sengwe mo bekeng; morutabana o bontsha barutwana botlhe dikgato mo phaposing. Akaretsa ditlhangwa tsa ditshwantsho le tsa ditiragalo tse di nang le nnete mo kgweditharong e. • Buisang ditlhangwa tse di godisitsweng tse di jaaka maboko, dibuka tse dikgolo, diphousetara le ditlhangwa tsa mo khomphiuthareng le morutabana (Puisokopanelo) • Dirisa metlhala ya pono go supa maitlhomo a dipapatso le babogedi ba ba maleba • Buisang mmogo mo phaposing le morutabana (puisokopanelo) mme lo buisane ka tatelano ya ditiragalo, maitshetlego le kamano ya lebaka le tatelano • Dirisa tshedimosetso go tswa mo ditlhangweng tsa dithalo (sk. go tsamaya mo tikologong ya sekolo o latela dikaelo tsa mmepe) • Batla le go dirisa metswedi ya tshedimosetso jaaka ditokololo tsa mo motseng, mo dibukeng tsa kwa laeboraring) • Ba dirisa mananeo a diteng, tshupane le nomore ya tsebe go batla tshedimosetso • Dirisa mafoko a a botlhokwa le ditlhogo go batla tshedimosetso mo dikwalong tsa ditiragalo tse di nang le nnete • Araba mefuta e e farologaneng ya dipotso tsa maemo a a kwa godimo go tswa mo setlhangweng se o se buisitseng, sekao: “o ka tlhalosa jang maitsholo a ga Dimo.? Puisokaelo ka ditlhopha Morutabana o dira le ditlhopha tse pedi mo letsatsing, metsotso e le 15 le setlhopha sengwe le sengwe. Setlhopha sengwe le sengwe se dira le morutabana gabedi mo bekeng. Barutwana ba rutiwa go botsa dipotso tse di latelang: A e utlwala sentle? A e lebega sentle? A e dira tlhaloganyo? Bontsha dikgato tsa puisokopanelo mme o di dirise mo puisokaelo ka tshegetso ya morutabana. • Buisa ka setu le kwa godimo go tswa mo bukeng ya gago ka kaelo ya morutabana, ditlhopha tsotlhe di buisa setlhangwa se se tshwanang ka maemo a go buisa le go rutiwa a setlhopha • Dirisa bokgoni jwa go tlhaloganya kgotsa go ranola mafoko a a sa tlwaelegang ka go dirisa medumo, bokao mo tirisong le tshekatsheko ya popego ya mafoko go a tlhaloganya • Dirisa ditogamaano tsa go itshiamisa fa o buisa: go buisa gape, go kgaotsa le go ikatisa go bua lefoko pele ga ba le buela kwa godimo 112 PEGELO YA PHOLISI YA KHARIKHULAMO LE TLHATLHOBO"